Statul la coadă, noul sport naţional. La burgeri, pe pârtie, pe drumuri sau la plata impozitelor.
Sute de bucureșteni au stat la coadă la burgeri gratis. În Poiana Brașov sute de oameni stau la coadă la gondolă. La Bansko, românii stau la cozi kilometrice la instalațiile de pe pârtie. Stăm la coadă și la impozite, analize, în parcări și pe drumurile patriei.
Ieri, sute de bucureșteni s-au îngrămădit la coadă pentru burgeri gratis, în centrul Capitalei. Administratorul restaurantului a fost amendat cu 10.000 de lei, pentru nerespectarea măsurilor anti-Covid.De când a nins, pe stațiunile de pe Valea Prahovei și la Poiana Brașov sunt cozi kilometrice la instalații. Și în parcări. Nici vorbă de distanțare, în unele cazuri nici de mască.Cozi de kilometri sunt și pe DN1, marea parcare. De la București la Sinaia facem 3-4 ore. Nu deranjează pe nimeni. Să găsească soluții. Să ia trenul, sau să plece în zile și ore mai puțin aglomerate.Românii au dat buzna și în Bansko. E coadă de kilometri la instalațiile de urcare pe pârtie. Nimeni nu respectă distanțarea socială, puțini poartă mască. Majoritatea conversațiilor sunt în limba română, spun localnicii și hotelierii.Azi, sute de români au stat la cozi și la analizele decontate de stat, în loc să facă programare. Acolo unde se poate. Stăm la coadă și la impozite, deși le putem plăti online.